কুরআন অবমাননার এই মামলার বিরুদ্ধে সারা বাংলাদেশ যখন বিক্ষোভে উত্তাল, সেই সময় চাঁপাইনবাবগঞ্জ আলিয়া মাদরাসার অধ্যক্ষ জনাব হোসাইন আহমদ একটি সভার আহ্বান করেন। ১০ মে রাজশাহী মহানগরীতে ওলামা পরিষদ এর ডাকে জাতীয় ইমাম সমিতির রাজশাহী মহানগরী শাহমাগদুম দরগা মসজিদের ইমাম আব্দুল করিমের নেতৃত্বে হাতেম খাঁ বড় মসজিদ থেকে মিছিল বের হয়ে ভারতীয় উপ-হাইকমিশন অফিস যাওয়ার কথা। বাদজুম্মা মিছিল বের হবে। ছাত্র-শিক্ষক, আলেম ওলামা সকল স্তরের হাজার হাজার মানুষ সে মিছিলে অংশগ্রহণ করেন। এদিকে জুম্মার আগেই পুলিশ পুরো মসজিদ ঘিরে ফেলে। কিন্তু কুরআনপ্রেমীদের রুখবার ক্ষমতা তো পুলিশের থাকার কথা নয়। তাই পুলিশের সেই ব্যারিকেড উপেক্ষা করে মিছিল বের হয়। উত্তাল জনতার মুহুর্মুহু শ্লোগানে আকাশ-বাতাস মুখরিত। মিছিলটি মেডিক্যাল অফিস ইমার্জেন্সির সামনে এলে পুনরায় পুলিশ ব্যারিকেট দেয়। কুরআনের মর্যাদা রক্ষার শপথে বলীয়ান জনতা তখন তো ঈমানী তেজে দীপ্তমান। কাজেই ব্যারিকেড দিয়েও তাদের রুখে দেয়া যায়নি। এমতাবস্থায় নমরুদের উত্তরসূরীরা মিছিলে বেধড়ক লাঠিপেটা করে। ১০ জনকে গ্রেফতার করে কিন্তু চাপের মুখে রাত ১০টার দিকে তাদের ছেড়ে দেয়া হয়। সেদিনই আমরা শুনি ১১ মে চাঁপাইনবাবগঞ্জ কেন্দ্রীয় ঈদগাহ ময়দানে বিকেল ৩টায় প্রতিবাদ সমাবেশ হবে। এতে হাজার হাজার ছাত্রজনতার অংশগ্রহণ নিশ্চিত করা হয়েছে।